Η **Μαρία Ηλιάκη** (26 Ιουνίου 1977) είναι Ελληνίδα δημοσιογράφος, παρουσιάστρια και ραδιοφωνική παραγωγός.

Βιογραφικό
----------

Γεννήθηκε τη Δευτέρα 26 Ιουνίου 1977 (σύμφωνα με τα στοιχεία εκλογικού σώματος του Υπουργείου Εσωτερικών) στο χωριό Άγιοι Δέκα Ηρακλείου, από όπου και κατάγεται. Σπούδασε στο τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών. Η πρώτη της επαφή με τα μέσα ενημέρωσης ήταν στον ραδιοφωνικό σταθμό *ΕΥΑ FM 106.6* (νυν *Pride 98.6*).

Εκεί γνώρισε τη Ρούλα Κορομηλά η οποία ήταν διευθύντρια του ραδιοφωνικού σταθμού και συνεργάστηκαν μαζί στην τηλεόραση του ALPHA όπου έκανε το ντεμπούτο της το 2004 στην εκπομπή *Πρωινό Κους Κους* η οποία ένα χρόνο αργότερα μεταφέρθηκε στη μεσημεριανή ζώνη και μετονομάστηκε σε *Κους κους το μεσημέρι*.

Το 2004, παρουσίασε επίσης την εκπομπή *Με την καλή έννοια βέβαια* μαζί με τον Δημήτρη Παπανώτα. Από το 2009 μέχρι το 2014, παρουσίασε με το Νίκο Μουτσινά την εκπομπή *Δέστε τους* στο ίδιο κανάλι.

Παράλληλα, το 2009, σε ραδιοφωνικό επίπεδο παρουσίασε μαζί με τον Μάκη Πουνέντη το πρωινό μαγκαζίνο στον *Ρυθμός 94.9* ώσπου το 2012 έκαναν και οι δύο μεταγραφή στο *Λάμψη 92.3*. Ενάμιση χρόνο αργότερα, εκείνη αποχώρησε από το σταθμό.

Τις χρονιές 2010 και 2011 παρουσίασε μέσα από τη συχνότητα του ALPHA το καρναβάλι του Αγίου Ιωάννη Ρέντη. Επίσης, το 2013 δημιούργησε τη δική της προσωπική ιστοσελίδα με τίτλο *www.mariailiaki.gr*.

Τον Αύγουστο του 2014, εντάχθηκε στο δυναμικό του ΣΚΑΪ για να συνεργαστεί ξανά με τον Μάκη Πουνέντη, αυτή τη φορά τηλεοπτικά. Η εκπομπή τους *Αυτά είναι...* ξεκίνησε να προβάλλεται στις 29 Σεπτεμβρίου, ενώ σταμάτησε πρόωρα στις 21 Ιανουαρίου 2015. Την ίδια περίοδο συμμετείχε και στο φιλανθρωπικό show χορού του ΑΝΤ1 *Dancing with the stars* και κατέκτησε την 8η θέση ενώ από την επόμενη σεζόν εντάχθηκε στην ομάδα της πρωινής ψυχαγωγικής εκπομπής *το Πρωινό* στο ίδιο κανάλι. Τον Οκτώβριο του 2016 επανήλθε στο δυναμικό του ALPHA παρουσιάζοντας ξανά με το Νίκο Μουτσινά την εκπομπή *Ξαναδέστε τους* η οποία αποτελεί τη συνέχεια και μετεξέλιξη του *Δέστε τους* και σταμάτησε άδοξα στις 23 Φεβρουαρίου 2017.

Την σεζόν 2021-22 παρουσίαζε την εκπομπή *Τι λες τώρα;* στο MEGA μαζί με την φίλη της Κατερίνα Καραβάτου.

Προσωπική ζωή
-------------

Από το 2018 είναι σε σχέση με τον γυναικολόγο Στέλιο Μανουσάκη. Τον Μάιο του 2021, γεννήθηκε η κόρη τους, Κατερίνα.

Εργογραφία
----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2002-2004 | Καλώς τους! | ALPHA | Η Ίδια | Ρεπόρτερ |
| 2004 | Με την καλή έννοια βέβαια! | ALPHA | Παρουσιάστρια |
| 2004-2005 | Πρωινό Κους Κους | ALPHA | Συμπαρουσιάστρια |
| 2005-2009 | Κους Κους το Μεσημέρι | ALPHA | Συμπαρουσιάστρια |
| 2006 | Εντιμότατοι κερατάδες | ALPHA | Επεισόδιο: "Ο Παρλαπίπας Κερατάς" |
| 2007-2008 | TV Stars: Παρουσιάστε | ALPHA | Παρουσιάστρια Backstage |
| 2008 | Domino Day | ALPHA | Παρουσιάστρια Backstage |
| 2009 | Καρναβάλι Ρέντη | ALPHA | Παρουσιάστρια |
| 2009-2014 | Δέστε τους! | ALPHA | Παρουσιάστρια |
| 2014-2015 | Αυτά είναι... | ΣΚΑΪ | Παρουσιάστρια |
| Dancing with the Stars | ΑΝΤ1 | Διαγωνιζόμενη - 8η Θέση |
| 2015 | Οι Συμμαθητές | ANT1 | 1 επεισόδιο |
| 2015-2016 | Το Πρωινό | ANT1 | Συμπαρουσιάστρια |
| 2016-2017 | Ξαναδέστε τους! | ALPHA | Παρουσιάστρια |
| 2021-2022 | Τι λες τώρα! | MEGA | Συμπαρουσιάστρια |
| 2023 | ΑΝΤ1 Flashback | Μακεδονία TV | Παρουσιάστρια / Κειμενογράφος |
|

Παραπομπές
----------

1. ↑  STAR.GR, Τζωρτζίνα Γιαννοπούλου. «Ηλιάκη - Μανουσάκης: Το love story, το σπίτι στη Ζυρίχη κι η εγκυμοσύνη! | Star.gr». *www.star.gr*. Ανακτήθηκε στις 15 Σεπτεμβρίου 2021.
2. ↑  «Γέννησε η Μαρία Ηλιάκη». *ProtoThema*. 31 Μαΐου 2021. Ανακτήθηκε στις 15 Σεπτεμβρίου 2021.

Εξωτερικοί σύνδεσμοι
--------------------

* Επίσημη ιστοσελίδα
* Ηλιάκη στο Internet Movie Database